АҞӘА, цәыббра 27 — Sputnik. ЕАА Афинансқәа рминистрра аԥкырақәа аланагалеит урыстәылатәи еилахәыраки, хҩык атәылауааи, аӷбақәа хәбеи рганахь ала Шьамтәыла аганахь алатәи асанкциақәа еиларгеит ҳәа мзызс иҟаҵаны. Абри атәы аанацҳауеит РИА Новости.
"ЕАА Афинансқәа рминистрра аҳәаанырцәтәи активқәа рхылаԥшраз аусбарҭа (OFAC) иахьа аԥкырақәа аланагалеит урыстәылатәи еилахәыраки, хҩык атәылауааи, аӷбақәа хәбеи рганахь ала Шьамтәыла аганахь алатәи асанкциақәа еиларгеит ҳәа мзызс иҟаҵаны", - аҳәоит ЕАА Афинансқәа рминистрра адырраҭараҿы.
Урыстәыла Адәныҟатәи аусқәа рминистр ихаҭыԥуаҩ Сергеи Вершинин уи аҭакс иҳәеит Москва асанкциа ҿыцқәа шзаднамкыло.
"Ари америка ажәыәт политика иацраԥшьуп. Ҳара асеиԥш зынӡак иҟамлароуп ҳәа иаҳшьоит", - иҳәеит иара.
Дональд Трамп иакәзар уаанӡа аҳәамҭа ҟаиҵахьан Москва иадҟаҵало асанкциақәа рхыхра дшазыхио Урыстәыла Шьамтәылеи Украинеи рызҵаара аганахь ала Еиду аштатқәа аус рыцура иазыхиазар.